CELEX: 62009CA0204
Language: da
Date: 2012-02-14 00:00:00
Title: Sag C-204/09: Domstolens dom (Store Afdeling) af 14. februar 2012 — Flachglas Torgau GmbH mod Bundesrepublik Deutschland (anmodning om præjudiciel afgørelse fra Bundesverwaltungsgericht — Tyskland) (Præjudiciel forelæggelse — Århuskonventionen — direktiv 2003/4/EF — adgang til miljøoplysninger — organer eller institutioner, der udøver lovgivende myndighed — offentlige myndigheders tavshedspligt for så vidt angår sagsbehandling — krav om, at denne tavshedspligt skal være fastsat ved lov)

31.3.2012   
            
            
               DA
            
            
               Den Europæiske Unions Tidende
            
            
               C 98/2
            
         Domstolens dom (Store Afdeling) af 14. februar 2012 — Flachglas Torgau GmbH mod Bundesrepublik Deutschland (anmodning om præjudiciel afgørelse fra Bundesverwaltungsgericht — Tyskland)
   (Sag C-204/09) (1)
   
   (Præjudiciel forelæggelse - Århuskonventionen - direktiv 2003/4/EF - adgang til miljøoplysninger - organer eller institutioner, der udøver lovgivende myndighed - offentlige myndigheders tavshedspligt for så vidt angår sagsbehandling - krav om, at denne tavshedspligt skal være fastsat ved lov)
   2012/C 98/03
   Processprog: tysk
   
      Den forelæggende ret
   
   Bundesverwaltungsgericht
   
      Parter i hovedsagen
   
   
      Sagsøger: Flachglas Torgau GmbH
   
      Sagsøgt: Bundesrepublik Deutschland
   
      Sagens genstand
   
   Anmodning om præjudiciel afgørelse — Bundesverwaltungsgericht — fortolkning af artikel 2, nr. 2, andet punktum, og artikel 4, stk. 2, første punktum, litra a), i Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF (EFT L 41, s. 26) — national lovgivning, der fritager de øverste forbundsmyndigheder fra oplysningspligten i det omfang, de udøver lovgivende myndighed, og som generelt fastslår, at en anmodning om oplysninger afslås, hvis offentliggørelse kunne have en ugunstig indvirkning på tavshedspligten for så vidt angår sagsbehandling — begrænsninger for medlemsstaters beføjelse til at udelukke de organer, der udøver lovgivende myndighed, fra det i direktiv 2001/4/EF fastsatte begreb »Offentlige myndigheder« — betingelser for at anvende undtagelsen i forbindelse med tavshedspligt for så vidt angår sagsbehandling
   
      Konklusion
   
   
               1)
            
            
               Artikel 2, nr. 2), andet afsnit, første punktum, i Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF skal fortolkes således, at den mulighed, som denne bestemmelse overlader medlemsstaterne, til at bestemme, at »organer eller institutioner, når de udøver […] lovgivende myndighed«, ikke skal betragtes som offentlige myndigheder, kan finde anvendelse på ministerier, for så vidt som de deltager i lovgivningsproceduren, navnlig ved at fremsætte lovforslag eller udtalelser, og denne mulighed er ikke undergivet overholdelsen af betingelserne i dette direktivs artikel 2, nr. 2), andet afsnit, andet punktum.
            
         
               2)
            
            
               Artikel 2, nr. 2), andet afsnit, første punktum, i direktiv 2003/4 skal fortolkes således, at den mulighed, som denne bestemmelse overlader medlemsstaterne til at bestemme, at organer eller institutioner, når de udøver lovgivende myndighed, ikke skal betragtes som offentlige myndigheder, ikke længere kan anvendes, når den omhandlede lovgivningsprocedure er afsluttet.
            
         
               3)
            
            
               Artikel 4, stk. 2, første afsnit, litra a), i direktiv 2003/4 skal fortolkes således, at den deri fastsatte betingelse om, at offentlige myndigheders tavshedspligt for så vidt angår sagsbehandling skal være fastsat ved lov, kan anses for opfyldt i kraft af en bestemmelse i den berørte medlemsstats nationale ret, der generelt fastsætter, at offentlige myndigheders tavshedspligt for så vidt angår sagsbehandling udgør en begrundelse for afslag på adgang til miljøoplysninger, der er i disse myndigheders besiddelse, for så vidt som begrebet sagsbehandling er klart fastlagt i national ret, hvilket det tilkommer den nationale ret at efterprøve.
            
         
      (1)  EUT C 193 af 15.8.2009